ธ.ก.ส. เชิญชวนประชาชนช่วยเกษตรกรฝ่าวิกฤต COVID-19 โดยร่วมอุดหนุนมะม่วงน้ำดอกไม้จากสวนเกษตรกร ผ่านช่องทาง www.afarmmart.com
ธ.ก.ส. เชิญชวนประชาชนช่วยเกษตรกรฝ่าวิกฤต COVID-19 โดยร่วมอุดหนุนมะม่วงน้ำดอกไม้จากสวนเกษตรกร ผ่านช่องทาง www.afarmmart.com?นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อเป็นการช่วยเหลือและบรรเทาความเดือดร้อนของเกษตรกรผู้ปลูกมะม่วง ธ.ก.ส. ขอเชิญชวนประชาชนทั่วไป ร่วมอุดหนุนมะม่วงน้ำดอกไม้ จากสหกรณ์การเกษตรเพื่อการตลาดลูกค้า ธ.ก.ส. ชัยภูมิ จำกัด โดยแบ่งขายเป็น กล่องละ 5 กิโลกรัม ในราคา 331 บาท พิเศษ 100 กล่องแรก ลดเหลือราคา 209 บาท และกล่องละ 10 กิโลกรัม ในราคา 661 บาท พิเศษ 50 กล่องแรก ลดเหลือราคา 400 บาท โดยสามารถสั่งซื้อผ่านช่องทางออนไลน์ ที่เว็บไซต์ www.afarmmart.com ได้ตั้งแต่บัดนี้เป็นต้นไป เพียงกดสมัครสมาชิกใหม่หรือเข้าระบบบัญชีผู้ใช้งานสำหรับผู้ที่เคยสมัครสมาชิกแล้ว และสั่งซื้อสินค้าที่ต้องการ ผู้ขายจะได้รับคำสั่งซื้อและทำการจัดส่งสินค้าผ่านระบบ e-Parcel ของบริษัท ไปรษณีย์ไทย จำกัด ไปยังผู้ซื้อโดยตรง และสามารถชำระเงินในระบบ e-Payment ผ่าน Dynamic QR-Code และบัตรเครดิต ซึ่งมีความสะดวกและปลอดภัยนอกจากนี้ ในเว็บไซต์ A Farm Mart ยังมีผลิตภัณฑ์เกษตรอินทรีย์และอาหารปลอดภัย ผลิตผลทางการเกษตร พันธุ์พืช ผลิตภัณฑ์ชุมชน ของดี 77 จังหวัด และชุมชนท่องเที่ยว มาจำหน่ายในระบบกว่า 1,700 รายการ ซึ่งเป็นผลิตภัณฑ์ของเกษตรกร สหกรณ์การเกษตรเพื่อการตลาดลูกค้า ธ.ก.ส. (สกต.) ผู้ประกอบการ SMEs เกษตร และวิสาหกิจชุมชนทั่วประเทศ ผู้ที่สนใจสั่งซื้อนอกจากจะได้รับสินค้าคุณภาพดีจากสวนของเกษตรกรโดยตรงแล้ว ยังเป็นส่วนหนึ่งในการสนับสนุน และสร้างขวัญกำลังใจให้แก่เกษตรกรในการประกอบอาชีพ เพื่อผลิตอาหารคุณภาพดีสู่ผู้บริโภค และสร้างเศรษฐกิจของประเทศให้แข็งแกร่งอย่างยั่งยืนอีกด้วย นอกจากนี้ ยังได้จัดโปรโมชั่น A Farm Mart สนับสนุนธุรกิจชุมชน ร่วมใจ สู้ภัยโควิด สินค้าลดราคาสูงสุดถึงร้อยละ 34 พร้อมจัดส่งฟรีถึงบ้านท่าน ตั้งแต่บัดนี้ถึงวันที่ 6 พฤษภาคม 2563